
Predmet: NACRT PRIJEDLOGA ODLUKE O ZAJEDNIČKOM OBAVLJANJU KOMUNALNE DJELATNOSTI KOMUNALNOG LINIJSKOG PRIJEVOZA PUTNIKA
  - obrazloženje za savjetovanje sa zainteresiranom javnošću

U članku 54. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19, 144/20), propisano je da dvije ili više jedinica lokalne samouprave mogu obavljanje pojedinih poslova iz svoga samoupravnog djelokruga organizirati zajednički, pri čemu se njihovi međusobni odnosi u zajedničkom organiziranju uređuju posebnim sporazumom u skladu sa zakonom, njihovim statutima i općim aktima. Člankom 27. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) propisano je da više jedinica lokalne samouprave na području iste ili različitih županija može obavljanje komunalne djelatnosti organizirati zajednički. Odluku o zajedničkom obavljanju komunalne djelatnosti donose predstavnička tijela jedinica lokalne samouprave, dok se međusobna prava i obveze jedinica lokalne samouprave u slučaju zajedničkog obavljanja komunalne djelatnosti uređuju pisanim ugovorom.
Na području Grada Rijeke, Grada Opatije, Grada Bakra, Grada Kastva, Grada Kraljevice te općina Čavle, Jelenje, Klana, Kostrena, Lovran, Matulji, Mošćenička Draga i Viškovo komunalni linijski prijevoz putnika organiziran je i trenutno se obavlja putem komunalnog trgovačkog društva AUTOTROLEJ d.o.o., Rijeka, Školjić 15, MB: 040013265, OIB: 19081493664 (u daljnjem tekstu: KD AUTOTROLEJ d.o.o.).
Ovim Nacrtom prijedloga odluke o zajedničkom obavljanju komunalne djelatnosti komunalnog linijskog prijevoza putnika (u daljnjem tekstu: Nacrt odluke) uspostavlja se odgovarajući pravni okvir za način organiziranja komunalnog linijskog prijevoza putnika. 
Usvajanje ovog Nacrta odluke potrebno je i u kontekstu isteka postojećeg ugovora o javnoj usluzi (PSO ugovora), budući da je radi osiguravanja kontinuiteta pružanja javne usluge komunalnog linijskog prijevoza putnika potrebno pravodobno urediti pravni okvir za nastavak njezina pružanja od 1. siječnja 2027. godine

Molimo zainteresiranu javnosti da sudjeluju u donošenju Odluke o povjeravanju obavljanja uslužne komunalne djelatnosti komunalnog linijskog prijevoza putnika na području Grada Bakra, upisivanjem svojih komentara na predviđeno mjesto, a sve u svrhu prikupljanja informacija o interesima, stavovima i prijedlozima javnosti.

